Source: http://sport24bacau.ro/handbal-juniori-masculin-o-noua-saptamana-plina-de-succese-pentru-grupele-juvenile-ale-csm-bacau/
Timestamp: 2019-12-14 02:47:24+00:00

Document:
HANDBAL, Juniori (masculin) | O nouă săptămână plină de succese pentru grupele juvenile ale CSM Bacău - Sport24Bacău HANDBAL, Juniori (masculin) | O nouă săptămână plină de succese pentru grupele juvenile ale CSM Bacău - Sport24Bacău
HANDBAL, Juniori (masculin) | O nouă săptămână plină de succese pentru grupele juvenile ale CSM Bacău
Formațiile de handbal juvenil ale CSM Bacău au înregistrat încă o etapă de Campionat Național cu victorii pe linie.
Juniorii 1 ai Clubului Sportiv Municipal s-au impus miercuri, 13 noiembrie, la Sala Orizont din Bacău, împotriva singurei echipe în fața căreia pierduseră în turul Seriei geografice A. Handbaliștii pregătiți de Gabriel Armanu și Valeriu Rugină au câștigat confruntarea cu LPS Piatra-Neamț cu scorul de 28-26 (15-13 la pauză) și ocupă primul loc în grupă, cu 27 de puncte acumulate în decursul a 10 meciuri disputate.
CSM Bacău – LPS Piatra Neamț 28-26 (15-13)
CSM Bacău: Bogdan Farcaș, Aki Marinescu, Eduard Dănoiu – Andrei Doagă (5 goluri), Tiberius Toboșaru (5), Darius Bran (4), Robert Asavastei (4), Florin Bădică (3), Sebastian Murariu (3), Ianis Petrea (2), Tiberiu Kerekeș (1), Răzvan Armanu (1), Denis Dârlău, Alexandru Marin, Eduard Ichim, Tudor Chifane. Antrenori: Gabriel Armanu, Valeriu Rugină
În etapa a doisprezecea, juniorii 1 se vor deplasa la Focșani (miercuri, 20 noiembrie), în perspectiva duelui cu Clubului Sportiv Școlar.
Juniorii 2 ai CSM Bacău au încheiat săptămâna cu o victorie la nu mai puțin de 47 de goluri diferență, realizând scorul campionatului. Performanța a fost izbutită de tinerii pregătiți de Gabriel Armanu și Valeriu Rugină duminică, la Sala Orizont, în compania formației LPS Roman.
CSM Bacău – LPS Roman 74-27 (33-14)
CSM Bacău: Alin Cozmaciuc, Florin Sîrghie, Aki Marinescu – Ștefan Armanu (12goluri), Darius Bran (12), Tiberius Toboșaru (11), Robert Cojocaru (6), Bogdan Niculaie (6), Darius Feldeș (5), George Dinu (5), Dragoș Cantăr (4), Ianis Petrea (4), Dănuț Dragomir (3), Robert Răducanu (3), Alexandru Golea (3), Andrei Bojete. Antrenori: Gabriel Armanu, Valeriu Rugină
CSM Bacău este deja calificată în faza următoare, poziționându-se pe locul al treilea în serie (25 de puncte adunate în 10 partide), la o lungime în spatele primelor două locuri ocupate de CSU Suceava și LPS Iași, dar și cu un meci în minus disputat. În următoarea partidă va întâlni liderul CSU Suceava, în deplasare (duminică, 24 noiembrie).
Sâmbătă, 16 noiembrie, juniorii 3 au avut o prestație la fel de bună, asemeni colegilor săi mai mari, învingând CSU Suceava cu 44-29. Grupa antrenată de Adrian Brezan și George Călin se află pe poziția a doua a Seriei A, la egalitate de puncte cu liderul LPS Iași, inferioară însă ieșenilor în privința golaverajului.
CSM Bacău – CSU din Suceava 44-29 (22-10)
CSM Bacău: Robert Ciochină, Mihai Chiticeanu – Bogdan Niculaie (10 goluri), Alexandru Golea (10), Dragoș Cantăr (7), Radu Constanda (6), Cosmin Moisă (3), Rareș Arhip (3), Alexandru Dragomir (2), Matei Tancău (2), Bogdan Doboșeru (1), Robert Manole, Tudor Șerban, Daniel Nazaret. Antrenor: Adi Brezan
În runda viitoare, cea mai tânără grupă înscrisă în circuitul Campionatelor Naționale a CSM Bacău va evolua pe terenul codașei CSU Suceava 2, sâmbătă, 23 noiembrie.
← ATLETISM | Alexandru Soare, rezultat de record național și locul șapte în topul alergătorilor lumii ai acestui sezon!
HANDBAL, Cupa României (masculin) | CSM Bacău va da piept cu Minaur Baia-Mare, în optimi →

References: CSM 
 CSM 
 CSM 
 CSM 

CSM 

CSM 
 CSM 

CSM 

CSM 

CSM 

CSM 

CSM 
 CSM 
 CSM